CELEX: 32020D1663
Language: mt
Date: 2020-11-06 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1663 tas-6 ta’ Novembru 2020 li temenda l-Annessi I u II tad-Deċiżjoni 2004/558/KE fir-rigward tal-istatus ta’ ħieles mill-mard taċ-Ċekja u l-approvazzjoni tal-programm ta’ eradikazzjoni f’diversi reġjuni ta’ Franza fir-rigward tar-rinotrakeite bovina infettiva (notifikata bid-dokument C(2020) 7578) (Test b’rilevanza għaż-ŻEE)

10.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 374/8
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1663
         tas-6 ta’ Novembru 2020
         li temenda l-Annessi I u II tad-Deċiżjoni 2004/558/KE fir-rigward tal-istatus ta’ ħieles mill-mard taċ-Ċekja u l-approvazzjoni tal-programm ta’ eradikazzjoni f’diversi reġjuni ta’ Franza fir-rigward tar-rinotrakeite bovina infettiva
         
            
               (notifikata bid-dokument C(2020) 7578)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill tas-26 ta’ Ġunju 1964 dwar il-problemi tas-saħħa tal-annimali li jaffetwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikoli 9(2) u 10(2) tagħha,
         Billi:
         
                     (1)
                  
                  
                     Id-Direttiva 64/432/KEE tistabbilixxi r-regoli dwar is-saħħa tal-annimali fir-rigward tal-kummerċ fl-Unjoni tal-annimali bovini. L-Artikolu 9 ta’ dik id-Direttiva jistipula li Stat Membru li għandu programm nazzjonali ta’ kontroll obbligatorju għal waħda mill-mardiet elenkati fl-Anness E(II) tagħha, dan jista’ jissottometti l-programm tiegħu lill-Kummissjoni għall-approvazzjoni. L-istess Artikolu jipprevedi wkoll li jistgħu jintalbu garanziji addizzjonali għall-kummerċ intra-Unjoni tal-annimali bovini. Ir-rinotrakeite bovina infettiva, marda kkawżata mill-virus tal-erpete bovina tat-tip 1 (BHV1), hi elenkata għall-annimali bovini fl-Anness E(II) tad-Direttiva 64/432/KEE.
                  
               
                     (2)
                  
                  
                     Fi Frar 2020, Franza ppreżentat dokumentazzjoni ta’ sostenn lill-Kummissjoni għall-approvazzjoni tal-programm nazzjonali tagħha għall-kontroll u l-eradikazzjoni tar-rinotrakeite bovina infettiva li tkopri d-dipartimenti metropolitani Franċiżi, għajr Korsika, u talbet l-approvazzjoni biex tapplika garanziji addizzjonali għar-rinotrakeite bovina infettiva skont l-Artikolu 9 tad-Direttiva 64/432/KEE.
                  
               
                     (3)
                  
                  
                     L-Artikolu 10 tad-Direttiva 64/432/KEE jipprevedi li meta Stat Membru jikkunsidra li t-territorju tiegħu jew parti minnu jkun ħieles minn xi waħda mill-mardiet elenkati fl-Anness E(II) tagħha, dan għandu jippreżenta d-dokumentazzjoni ta’ sostenn xierqa lill-Kummissjoni. L-istess Artikolu jipprevedi wkoll li jistgħu jintalbu garanziji addizzjonali għall-kummerċ intra-Unjoni tal-annimali bovini.
                  
               
                     (4)
                  
                  
                     F’Jannar 2020, iċ-Ċekja ppreżentat dokumentazzjoni ta’ sostenn lill-Kummissjoni biex it-territorju kollu tagħha jitqies ħieles mill-BHV1, u talbet l-approvazzjoni biex tapplika garanziji addizzjonali għar-rinotrakeite bovina infettiva skont l-Artikolu 10 tad-Direttiva 64/432/KEE.
                  
               
                     (5)
                  
                  
                     Id-Deċiżjoni tal-Kummissjoni 2004/558/KE (2) telenka l-Istati Membri u r-reġjuni tagħhom li huma awtorizzati japplikaw garanziji addizzjonali għar-rinotrakeite bovina infettiva skont l-Artikoli 9 u 10 tad-Direttiva 64/432/KEE. L-Anness I tad-Deċiżjoni 2004/558/KE jelenka l-Istati Membri u r-reġjuni tagħhom li fihom japplikaw garanziji addizzjonali għar-rinotrakeite bovina infettiva skont l-Artikolu 9 tad-Direttiva 64/432/KEE, filwaqt li l-Anness II tad-Deċiżjoni 2004/558/KE jelenka l-Istati Membri u r-reġjuni tagħhom li fihom japplikaw garanziji addizzjonali għar-rinotrakeite bovina infettiva skont l-Artikolu 10 tad-Direttiva 64/432/KEE.
                  
               
                     (6)
                  
                  
                     Wara l-evalwazzjoni tad-dokumentazzjoni ta’ sostenn li ppreżentat Franza, id-dipartimenti metropolitani ta’ dak l-Istat Membru, għajr Korsika, jenħtieġ jiġu elenkati fl-Anness I tad-Deċiżjoni 2004/558/KE, u l-garanziji addizzjonali għar-rinotrakeite bovina infettiva jenħtieġ ikunu japplikaw skont l-Artikolu 9 tad-Direttiva 64/432/KEE.
                  
               
                     (7)
                  
                  
                     Barra minn hekk, wara l-evalwazzjoni tad-dokumentazzjoni ta’ sostenn li ppreżentat iċ-Ċekja, jenħtieġ li din ma tibqax elenkata fl-Anness I tad-Deċiżjoni 2004/558/KE, iżda minflok jenħtieġ tiġi elenkata fl-Anness II tagħha, u jenħtieġ li l-garanziji addizzjonali għar-rinotrakeite bovina infettiva japplikaw skont l-Artikolu 10 tad-Direttiva 64/432/KEE.
                  
               
                     (8)
                  
                  
                     Għalhekk, jenħtieġ li l-Annessi I u II tad-Deċiżjoni 2004/558/KE jiġu emendati skont dan.
                  
               
                     (9)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Annessi I u II tad-Deċiżjoni 2004/558/KE huma sostitwiti bit-test fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-6 ta’ Novembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977/64.
         
            (2)  Id-Deċiżjoni tal-Kummissjoni tal-15 ta’ Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta’ annimali bovini relatati mar-rinotrakeite bovina infettiva u l-approvazzjoni tal-programmi ta’ qerda ppreżentati minn ċerti Stati Membri (ĠU L 249, 23.7.2004, p. 20).
      
      
         
            ANNESS
            
               
                  
                     “ANNESS I
                     
                                 Stat Membru
                              
                              
                                 Reġjun tal-Istati Membri li fih japplikaw il-garanziji addizzjonali għar-rinotrakeite bovina infettiva skont l-Artikolu 9 tad-Direttiva 64/432/KEE
                              
                           
                                 Il-Belġju
                              
                              
                                 Ir-reġjuni kollha
                              
                           
                                 Franza
                              
                              
                                 Région Auvergne et Rhône-Alpes
                                 Région Bourgogne-Franche-Comté
                                 Région Bretagne
                                 Région Centre-Val de Loire
                                 Région Grande Est
                                 Région Hauts-de-France
                                 Région Ile-de-France
                                 Région Normandie
                                 Région Nouvelle-Aquitaine
                                 Région Occitanie
                                 Région Pays de la Loire
                                 Région Provence-Alpes-Côte d'Azur
                              
                           
                                 L-Italja
                              
                              
                                 Ir-reġjun ta’ Friuli-Venezia Giulia
                                 Il-provinċja awtonoma ta’ Trento
                              
                           
                                 Il-Lussemburgu
                              
                              
                                 Ir-reġjuni kollha
                              
                           
               
               
                  
                     ANNESS II
                     
                                 Stat Membru
                              
                              
                                 Reġjun tal-Istati Membri li fih japplikaw il-garanziji addizzjonali għar-rinotrakeite bovina infettiva skont l-Artikolu 10 tad-Direttiva 64/432/KEE
                              
                           
                                 Iċ-Ċekja
                              
                              
                                 Ir-reġjuni kollha
                              
                           
                                 Id-Danimarka
                              
                              
                                 Ir-reġjuni kollha
                              
                           
                                 Il-Ġermanja
                              
                              
                                 Ir-reġjuni kollha
                              
                           
                                 L-Italja
                              
                              
                                 Ir-reġjun ta’ Valle d'Aosta
                                 Il-provinċja awtonoma ta’ Bolzano
                              
                           
                                 L-Awstrija
                              
                              
                                 Ir-reġjuni kollha
                              
                           
                                 Il-Finlandja
                              
                              
                                 Ir-reġjuni kollha
                              
                           
                                 L-Iżvezja
                              
                              
                                 Ir-reġjuni kollha
                              
                           
                                 Ir-Renju Unit
                              
                              
                                 Jersey
                              
                           
               ”